cyanic-selkie/wikianc huggingface dataset:
Daniel Radcliffe
Film og TV
Parallelt med Harry Potter-filmene medvirket Radcliffe i en rekke andre filmer. Han hadde hovedrollen i den uavhengige australske filmen December Boys, regissert av Rod Hardy. Filmen ble spilt inn i Australia i 2006. Radcliffe spilte også hovedrollen i thrilleren The Woman in Black, som er basert på romanen av Susan Hill.
Teater
I 2010 debuterte han på Broadway i New York med det humoristiske musikalstykket How to Succeed in Business Without Really Trying. Radcliffe har gjort stor suksess som hovedrollen J. Pierpot Finch, som gjerne vil klatre opp rangstigen i livet etter å ha lest boken How to succeed in business without really trying. Han skyr ingen midler i sin vei, men stiller underveis seg selv moralske spørsmål om det er verdt det. Radcliffe tok utallige sang- og dansetimer for å bli klar til rollen, hvor han snakker med amerikansk aksent, til forskjell fra sine andre roller, hvor han som regel har kunnet bruke sin egen engelske.
I treni di Tozeur
«I treni di Tozeur» (norsk oversettelse: togene i Tozeur) er en italiensk popsang fra 1984, skrevet av Franco Battiato, Saro Cosentino og Giusto Pio. Den var Italias bidrag i Eurovision Song Contest 1984, der den ble fremført på italiensk av Alice og Battiato.
Daniel Radcliffe
Teater
Den 30. november 2011 ble det kunngjort at Radcliffe skulle spille Allen Ginsberg i en ny film om poetens relasjon til Jack Kerouac og William Burroughs. Filmen het Kill Your Darlings og er basert på en sann historie. På et tidligere stadium i forarbeidet ble det sagt at rollen skulle spilles av Jesse Eisenberg. Jack Huston og Ben Foster spiller Kerouac og Burroughs. Dane DeHaan og Elizabeth Olsen har andre roller i filmen.
I treni di Tozeur
Om sangen
Sangens tittel henviser til en historisk jernbanestrekning mellom Metlaoui og Tozeur i Tunisia. Linjen går via Atlasfjellene og like til Sahara og ble bygget på begynnelsen av 1900-tallet. Byggingen var en stor belastning for landets økonomi og befolkningen, og linjen ble anlagt for at at kongen av Tunisia kunne reise til sin residens i Tozeur på storslått vis – og for å imponere utenlandske gjester. Linjen hadde først bare ett togsett, bygget i Paris i 1910. Toget var en gave fra den franske stat til Bey da Tunisia var et fransk protektorat. Med sine fem rødmalte vogner ble toget syrlig omtalt som «Le Lézard Rouge» (den røde øgle) av det undertrykte tunisiske folket.
Tunisia ble en selvstyrt republikk i 1957, og den daværende kongen hadde mistet sin politiske innflytelse i landet. Det majestetiske toget, overdådig utsmykket, ble konfiskert av det nye regimet og plassert i en lagerhall. Rundt 30 år senere ble toget hentet frem igjen og pusset opp av den tunisiske staten og det nasjonale togselskapet SNCFT. Siden har toglinjen Metlaoui–Tozeur, også omtalt som den nordafrikanske orientekspressen, blitt en av Tunisias fremste turistattraksjoner.
Daniel Radcliffe
Privatliv
Radcliffe er utdannet ved privatskolen City of London School, som er en ren gutteskole.
Privat spiller han bassgitar og fikk blant annet undervisning av Gary Oldman, skuespiller fra Fangen fra Azkaban og Føniksordenen. Han lytter mye til blant annet band som The Clash, The Strokes og Red Hot Chili Peppers.
Radcliffe har støttet ulike veldedige formål. Han har en rekke ganger fått sine tilhenger til å støtte ulike hjelpeorganisasjoner.
I treni di Tozeur
Innspilling
Alice spilte inn sangen på albumene Elisir (1987) og Personal Jukebox (1999).
Lioporeus
Lioporeus er en slekt av biller og tilhører familiegruppen vannkalver.
Miguel de Paz
Miguel de Paz Plá (født 31. januar 1961 i Terrassa), spansk landhockeyspiller som deltok i de olympiske leker 1980 i Moskva, 1984 i Los Angeles og 1988 i Seoul.
Paz vant en olympisk sølvmedalje i landhockey under OL 1980 i Moskva. Han var med på det spanske laget som kom på andreplass i landhockeyturneringen bak India. Spania vant den innledende runden der alle seks lagene spilte en enkeltserie, de vil si alle lagene møttes en gang. I finalen møtte de India som ble nummer to i den innledende runden. Spania tapte finalem med 3-4. Paz spilte én kamper i OL-turneringen.
Tomasz Byrt
Tomasz Byrt (født 25. januar 1993 i Cieszyn) er en polsk skihopper som representerer KS Wisła Ustronianka.
Han debuterte internasjonalt i FIS-cupen i 2007, og ble nummer 28 sammenlagt i FIS-cupen sesongen 2009/10. I verdenscupen debuterte han med 40.-plass i Zakopane 21. januar 2011. To dager senere ble han nummer 29 samme sted, og tok sine to første verdenscuppoeng, noe som ga ham 78.-plass sammenlagt i verdenscupen 2010/11. Han var på det finske laget som ble nummer 3 i lagkonkurransen i verdenscupen i Lahtis 12. mars 2011.
Tomasz Byrt ble nummer 24 i det individuelle rennet i junior-VM i Otepää i 2011, og var på det polske laget som ble nummer 4 i lagkonkurransen. I senior-VM i Oslo ble han nummer 50 (sist) i normalbakken.
Lioporeus
Utseende
Små (3,8-4,3 millimeter), avlange, blanke, gule og mørkbrune vannkalver. Kroppsformen er avlangt oval, tilspisset bak. Dekkvingene er brune med to brede, i midten avbrutte, gule tverrbånd. Undersiden er gul.
Levevis
Både de voksne billene og larvene, er  rovdyr. De voksne flyr godt og kommer gjerne til lys om natten.
Utbredelse
Slekten er utbredt i det østlige Nord-Amerika.
LeSean McCoy
LeSean Kamel McCoy (født 2. juli 1988 i Harrisburg, Pennsylvania), kallenavn Shady, er en tidligere amerikansk fotball running back. Han spilte college football ved Pittsburgh og ble draftet av Philadelphia Eagles i andre runde av NFL Draft 2009. Han har også spilt for Buffalo Bills, Kansas City Chiefs og Tampa Bay Buccaneers.
McCoy gikk på Bishop McDevitt High School i Harrisburg, Pennsylvania, fra 2002 til 2006. Som senior pådro McCoy seg en seriøs ankelskade som potensielt kunne sette en stopper for karrieren hans. I sitt første år med Pittsburgh Panthers i 2007 løp McCoy for over 1 300 yards og hadde 14 touchdowns. I 2008 ble McCoy utvalgt til All-Americans anderlag. 21 touchdowns på løp var tredje flest i landet.
I 2010 tok McCoy over som startende running back for Eagles, og sanket over 1 000 yards på løp. I 2011 ble McCoy utpekt til All-Pros førstelag av Associated Press. I 2012 pådro McCoy seg en hjernerystelse, og spilte kun i 12 kamper. I 2013 ledet McCoy ligaen i yards på løp med 1 607, som også knuste den eksisterende, 34 år gamle lagrekorden. Etter 2014-sesongen tok McCoy posisjonen som Eagles' beste rusher, som tidligere tilhørte Wilbert Montgomery.
Under offseason i 2015 ble McCoy byttet til Buffalo Bills mot linebacker Kiko Alonso. Etter byttehandelen signerte han en 5-årig kontrakt verdt $40 millioner. McCoy ble utvalgt til Pro Bowl i hver av sine tre første år i Buffalo og hjalp laget til sluttspillet for første gang på 17 år, og har blitt en av få running backs som har nådd 10 000 yards på løp. Etter fire sesonger med Bills ble han frigitt i forkant av 2019-sesongen. Han avsluttet karrieren med én sesong hver med Kansas City Chiefs og Tampa Bay Buccaneers, hvor han sikret Super Bowl-ringer begge sesongene.
McCoy ble utvalgt til National Football League 2010s All-Decade Team; Ingen spillere scoret flere touchdowns, løp for flere yards eller fikk flere yards fra scrimmage enn McCoy mellom 2010 og 2019.
Tron Soot-Ryen
Han vokste opp i Bærum, men er siden 1982 bosatt i Trondheim. Han er utdannet journalist fra Høgskulen i Volda (1977-79). Soot-Ryen har jobbet i flere lokalaviser før han i 1983 fikk jobb i NRK. Fra 1994 var han reporter og kåsør i Norgesglasset på NRK P1, og han var også programleder for debattprogrammet «Rett på» på fredager (1997-2011). Han er fra 2012 programleder i nyhetsprogrammet Her og nå på NRK P1.
LeSean McCoy
Tidlige år
Som sophomore hadde han en kamp hvor han nådde 406 yards på løp. Som junior løp han for 2 828 yards og hadde 35 touchdowns, som gjorde at han ble utpekt til Associated Press Class AAAA player of the year, Offensive MVP of the Mid-Penn Commonwealth Conference og 1st team Associated Press All-State. SOm senior ble han utpekt til Class AAAA Associated Press All-State førstelag; I løpet av sesongen registrerte McCoy seg for å spille amerikansk fotball for Miami Hurricanes. Akademiske problemer og et ankelbrudd førte derimot til at McCoy gikk på Milford Academy i New Berlin, New York i skoleåret 2006–07. Han ble invitert til å spille i Big 33 Football Classic og U.S. Army All-American Bowl det året, men kunne ikke delta på grunn av skaden. Etter en endring i trenerstallen i Miami registrerte McCoy seg ved University of Pittsburgh 16. februar 2007.
Tron Soot-Ryen
Tron Soot-Ryen har gitt ut flere bøker om mat, spesielt om e-stoffer og matkvalitet. Han har hatt et samarbeid med kokk Inge Johnsen på Lian Restaurant, som har resultert i en radioserie på flere hundre innslag og kokeboken Norgesglasset.
LeSean McCoy
Tidlige år
Under State College NIKE Training Camp i 2004 hadde McCoy en tid på 4,23 på 40-yard dash, den kjappeste tiden under arrangementet.
McCoy ble rangert som #11 i landet av analytikeren Tom Lemming. I 2006 beskrev ESPN han som "lightning in a bottle every time he touches the ball."
I 2012 ble McCoys trøyenummer (20) pensjonert av Bishop McDevitt. Det eneste andre nummeret skolen har pensjonert tilhører Ricky Watters.
Freshman
Etter Milford Academy begynte McCoy på Pittsburgh. Han begynte sesongen som reserve for Larod Stephens-Howling, som var startende running back i 2006 og løp for 890 yards sesongen før. I august 2007 skrev Dave Grdnic for Panthers Digest, "After just one week, LeSean McCoy has been as amazing as advertised. He's been dynamic on the field and off, banging up the middle on runs as hard as he bolts around end and talking just as good a game to the media.
Som freshman var McCoy point-man for Pittsburgh Panthers' "Wildcat offense", som ble avduket i september 2007 i en kamp mot Michigan State Spartans. I angrepstaktikken tok McCoy quarterbackens posisjon i en shotgun formation og tok snaps direkte fra center. En artikkel fra Sporting News beskrev hans nykommersesong som en av de "best starts by a freshman running back at Pittsburgh since Tony Dorsett", mens "Wildcat offense" fikk kritikk. "McCoy might need to be a combination of both Dorsett and Dan Marino for the Panthers to start producing some offense other than through his running." Den 2. oktober 2007 skrev Pat Forde for ESPN: "Pittsburgh. When starting running back LaRod Stephens-Howling got hurt, McCoy stepped in and Wally Pipped him. McCoy has 503 rushing yards and six touchdowns, averaging six yards a carry." McCoy hadde en rekke på fire kamper mellom 10. oktober og 3. november hvor han hadde minst 120 yards på løp hver kamp. Han satte en personlig sesongrekord på 172 yards i sin tredje kamp for Pittsburgh, mot Michigan State 15. september. Ved slutten av sin freshmansesong var McCoy rangert som nummer tre i Big East Conference og 25 i NCAA Division I FBS (tidligere I-A) i yards på løp med 1 328. McCoy ble utnevnt til Freshman All-American av Rivals.com og ble også utpekt til All-Big Easts førstelag av Rivals.com. I sesongefinalen mot rivalene West Virginia Mountaineers løp McCoy for 148 yards og ledet Panthers til en overraskende seier mot Mountaineers, som da var rangert #2. Seieren ødela også West Virginias sjanser på å nå BCS National Championship Game.
Sophomore
På vei inn i sitt sophomore-år var McCoy rangert som en av college footballs beste running backs. I en artikkel i Pittsburgh Post-Gazette skrevet av Paul Zeise sent i juli 2008 sa McCoys trener Dave Wannstedt om McCoy: "He's been very mature, he's taken the right approach. [...] I like to see a talented young guy who takes the initiative to want to be the best he can be and he clearly is doing his part." I august 2008 fortalte Pro Football Hall of Famer Tony Dorsett til Associated Press at "He (McCoy) reminded me of me. That looked a lot like No.33 (Dorsett).
Pittsburgh startet 2008-sesongen rangert blant de 25 beste lagene for første gang på fem år. Panthers møtte Bowling Green Falcons på hjemmebane i sesongåpningen, hvor de tapte 27–17. McCoy hadde én touchdown på løp, med 71 yards. Dette skulle bli McCoys nest svakeste prestasjon i sesongen. McCoy og Panthers vant syv av sine neste åtte kamper. Han hadde en rekke på fem kamper fra 27. september til 1. november hvor han hadde minst 140 yards på løp per kamp. I løpet av de fem kampene hadde han 762 yards og 10 touchdowns på løp, men hans beste kamp skulle allikevel komme senere. Etter et nederlag på bortebane mot Cincinnati Bearcats, hvor McCoy ledet laget i både yards på løp og fra pasninger, fikk Pittsburgh en hjemmeseier mot West Virginia Mountaineers hvor McCoy løp for 183 yards, en ny personlig rekord. Han hadde også to touchdowns på dagen, begge i kampens fjerde kvarter. McCoy avsluttet seriespillet med 95 yards og en touchdown på løp i en 34–10 seier over Connecticut Huskies. Panthers var rangert som #18 i AP Poll etter seieren over Huskies. McCoys siste kamp i college var Sun Bowl 2008, som ble avholdt på nyttårsaften i El Paso i Texas. Han løp for 85 yards da Panthers tapte 3–0 mot Oregon State Beavers.
2009-sesongen
McCoy ble draftet av Philadelphia Eagles i andre runde (#53) av NFL Draft 2009. Han var den fjerde running backen som ble plukket opp det året. Han signerte en 4-årig kontrakt verdt $3,47 millioner, inkluder $1,72 millioner garantert, den 29. juni 2009.
McCoy fikk sin første kampstarte i uke 3 mot Kansas City Chiefs 27. september 2009 etter at Eagles måtte deaktivere starteren Brian Westbrook etter en ankelskade. Han scoret sin første touchdown i kampens første kvarter med et 5-yard løp. McCoy var kampstarter igjen mot New York Giants 1. november. Han hadde elleve løp for 82 yards og en touchdown, og tok også imot to pasninger for ti yards. McCoys tredje start kom under en NBC Sunday Night Football-kamp mot Dallas Cowboys, hvor McCoy hadde 13 løp for 54 yards og fem mottakelser for 61 yards mens Eagles tapte 20–16. Westbrook pådro seg en hjernerystelse i en kamp mot San Diego og McCoy ble igjen utpekt til kampstarter i en bortekamp mot Chicago Bears under NBC Sunday Night Football. Han hadde 20 løp for 99 yards og en touchdown, og Eagles vant kampen 24–20.
I en kamp mot San Francisco 20. desember slo McCoy Eagles' lagrekord for yards på løp i en nykommersesong med 606. Den forrige rekorden ble satt av Correll Buckhalter i da han løp for 586 yards. Samme måned rangerte New York Daily News McCoy som nummer fire på sin liste over sesongens ti beste nykommere. Skribenten Ralph Vacchiano kommenterte at "The fact that the Eagles are rolling without Brian Westbrook is, in part, a testament to how good this rookie is." McCoy avsluttet sesongen med 637 yards og fire touchdowns på løp, samt 308 yards fra pasninger.
2010-sesongen
Den 18. mars 2010 byttet McCoy trøyenummer til 25, som han brukte i college, etter å ha brukte #29 i sin nykommersesong. #25 hadde tidligere blitt brukt av Lorenzo Booker. I august sa trener Reid, "... He wants it every carry. He’s been running very hard. He’s in great shape, and I think he is ready to roll." McCoy tok over som startende running back permanent i 2010 etter at Eagles' forrige starter, Brian Westbrook, ble løslatt i offseason.
ESPN Stats and Information postet en spesialsak på ESPN hvor de delte ut "Next Level Awards" som anerkjente de beste plays fra 2010-sesongen. McCoy vant en pris i "Locked and Loaded"-kategorien, for "the best RB facing a loaded box", og ESPN beskrev McCoy: "LeSean McCoy, literally, ran away with this award thanks to some hard-nosed running -- an aspect of his game that often is overlooked". ..."Fourteen running backs had at least 30 attempts against a loaded box this season. McCoy finished in the top four in rushing yards (207), touchdowns (three) and attempts per first down (2.8), despite having the fewest carries of those 14 backs (36)."
2011-sesongen
2011-startet med fire touchdowns og 345 yards på løp for McCoy i de tre første kampene. I tillegg tok han også imot ni pasninger og en touchdownpasning. Etter å ha fått ballen på løp kun tyve ganger i de to neste gangene, samt at Eagles tapte sin fjerde kamp på rad, mot Buffalo Bills, for en sesongstart på 1–4 møtte Eagles to divisjonsrivaler. I en bortekamp mot Washington Redskins i FedExField løp McCoy for 126 yards og en touchdown i en 20–13 seier. Etter bye-uken møtte Eagles Dallas Cowboys 30. oktober, hvor McCoy scoret to touchdowns og hadde 184 yards på løp; Eagles vant kampen 34–7. McCoy hadde en svakere andre halvdel av sesongen. Han hadde over 100 yards på løp kun to ganger i de neste åtte kampene, og avsluttet tre av dem med færre en 50 yards på løp. McCoy gikk glipp av sesongfinalen etter å ha skadet ankelen. I kamper hvor McCoy hadde over 100 yards på løp gikk Eagles 5–1. Med 17 touchdowns på løp tangerte han tredjeplassen for flest touchdowns på løp i én sesong av en running back som er 23 år eller yngre. De to som ligger foran ham er Hall of Famerne Eric Dickerson og Emmitt Smith. McCoy avsluttet sesongen som den fjerde beste rusheren i ligaen, til tross for å ha stått over sesongfinalen med en skade. Under kampen mot NEw York Jets 18. desember tok McCoy Eagles' sesongrekord for touchdowns og touchdowns på løp fra Steve Van Buren som satte rekordene i 1945. Per desember 2013 står rekordene enda. Han ble også stemt inn i Pro Bowl for sesongen. Han vant FedEx Ground Player of the Year Award, og ble også inkludert i Associated Press All-Pros førstelag som running back. McCoy avsluttet sesongen med 1 309 yards på løp, med seks kamper over 100 yards på løp. Han hadde en touchdown på løp i 12 av de 15 kampene han spilte i sesongen, og en touchdown i 13 av dem. Han var nummer en i ligaen for touchdowns på løp med 17, og i touchdowns totalt med 20.
2012-sesongen
Den 17. mai 2012 bel det annonsert at McCoy hadde signert en 5-årig kontraktforlengelse med Eagles. Kontrakten hadde en verdi på $45 millioner med $20,765 millioner garantert.
2013-sesongen
McCoy tok banen under Monday Night Football 9. september 2013 og løp for 184 yards på 31 forsøk med én touchdown i en seier over Washington Redskins. Han ble utpekt til FedEx Ground Player of the Week for sine prestasjoner i kampen. I uke 2 fikk han kun 53 yards fra 11 forsøk, men stilte også opp som wide receiver og tok imot fem pasninger for 114 yards. 114 yards fra pasninger er fremdeles en personlig rekord for McCoy. Eagles møtte så sin tidligere hovedtrener Andy Reid og Kansas City Chiefs under Thursday Night Football i uke 3. McCoy løp for 158 yards på 20 forsøk, 7,9 yards per løp. Selv om Eagles tapte kampen og startet sesongen 1–3 hadde McCoy nådd 150 yards samlet i hver av sine tre kamper i sesongen. McCoy fikk variert mengde spilletid og varierte resultater i de neste sks kampene. Han hadde kun én kamp med 20 forsøk, og én kamp med 100 yards på løp. Eagles tapte to kamper på rad mot divisjonsmotstandere, men slo Oakland Raiders 3. november for et sesongresultat på 4–5 McCoy løp for 155 yards mot Green Bay Packers, hans tredje kamp med over 150 yards på løp.
Den 8. desember 2013 opplevde Philadelphia sin første snødag, med over snø. Angrepet opplevde problemer i snøen, som fortsatte å dale i hele første halvdel av kampen. Ved halftime var stillingen 8–0 i Detroit Lions' favør. Noen minutter inn i andre halvdel scoret Lions sin andre touchdown for en 14–0 ledelse. McCoy fikk vist seg frem i andre halvdel, og endte opp med å sette en lagrekord med 217 yards på løp, 10 mer enn den forrige rekorden som tilhørte Steve Van Buren. Han scoret også to touchdowns, og Eagles vant til slutt kampen 34–20. McCoy vant også sin andre FedEx Ground Player of the Week-tittel i uke 14.
I uke 15 spilte Eagles borte mot Minnesota. McCoy fikk ballen kun åtte ganger på løp i en kamp hvor Eagles fokuserte mer på pasningsspill. Han hadde også 68 mottatte yards, og hadde dermed over 100 yards totalt i kampen, som Eagles tapte 48–30. På vei inn i uke 16 ledet McCoy ligaen i yards på løp med 1 476, og var på en delt førsteplass for flest første downs på løp. I uke 16 mot Chicago Bears hadde McCoy 133 yards på løp og scoret to touchdowns. Uken etter, etter en kamp mot Cowboys, slo han Wilbert Montgomerys lagrekord for yards på løp i seriespill (1 512 i 1979) og Brian Westbrooks rekord for flest yards fra scrimmage (2 104 i 2007). McCoy hadde 131 yards på 27 løp, hvor 23 yards og seks løp kom i kampens siste drive. Eagles vant 24–22 og sikret en plass i sluttspillet som tredje seed i NFC med et sesongresultat på 10–6. McCoy hadde 77 yards og én touchdown på løp da Eagles møtte New Orleans Saints, men tapte kampen 26–24 etter et field goal i kampens siste sekunder.
Samlet hadde McCoy 1 607 yards på løp i sesongen, og ledet ligaen i yards totalt med 2 146.
2014-sesongen
McCoy fulgte opp 2013-sesongen med 1 319 yards, nummer tre bak DeMarco Murray og Le'Veon Bell i ligaen. Han hadde kun fem touchdowns, hvor alle kom fra løp. Dette var tildels et resultat av at Eagles signerte veteranen Darren Sproles, som scoret seks touchdowns på løp, og at Chris Polk ble brukt oftere i scoringssituasjoner og dermed fikk fire touchdowns. Hans mest imponerende kamp kom i uke 13 da Eagles slo divisjonsrivalene Dallas Cowboys 33–10, hvor McCoy løp for 159 yards og én touchdown.
I sin tid med Eagles klatret McCoy til toppen av lederlisten for yards på løp, med 6 792. Den forrige rekordholderen Wilbert Montgomery (samt andre- og tredjeplass Brian Westbrook og Steve Van Buren) hadde brukt åtte sesonger på å sette sine rekorder, mens McCoy kun hadde brukt seks.
2015-sesongen
Den 10. mars 2015 ble McCoy bytte til Buffalo Bills mot linebacker Kiko Alonso. Han signerte en fem-årig kontrakt verdt $40 millioner. I offseasonen anklaget McCoy sin tidligere trener og general manager Chip Kelly for å ha "got rid of all the good black players" og at han "doesn't like or respect stars". McCoy startet sesongen svakt, tildels på grunn av en strekkskade i låret. Selv om han løp for 89 yards på 15 forsøk mot New England Patriots i uke 2 hadde han i snitt under 2,5 yards på løp i kamper mot Indianapolis Colts og Miami Dolphins (selv om han tok imot en touchdownpasning i kampen mot Dolphins). Etter å ha gått glipp av to kamper med en lårskade returnerte McCoy med en sterk prestasjon mot Cincinnati Bengals hvor han løp for 90 yards på 17 forsøk og scoret sin første touchdown på løp i sesongen. Dette skulle være starten på en kamprekke hvor McCoy sanket minst 100 yards fra scrimmage syv uker på rad, før han pådro seg en leddbåndskade i en kamp mot Redskins som betydde slutten på sesongen for ham. I desember, mens Bills forberedte seg på en bortekamp mot Eagles, sa McCoy at han ikke kom til å hilse på Chip Kelly, treneren som hadde byttet ham bort. Selv om han kysset Eagles' log i Lincoln Financial Field og klemte eieren Jeffrey Lurie deltok han ikke i seremoniene etter kampen, som Bills tapte. Han ble rangert som #69 på NFL Top 100 Players of 2016.
2016-sesongen
I sesongåpningen 11. september 2016 løp McCoy for 58 yards på 16 forsøk og scoret én touchdown i et 13–7 nederlag mot Baltimore Ravens. I en seier mot Los Angeles Rams i uke 5 fikk han ballen 18 ganger og løp for 150 yards, hans beste resultat for Bills så langt. Den 16. oktober tangerte han sin personlige rekord med tre touchdowns på løp i en 45–16 seier over San Francisco 49ers og McCoys tidligere hovedtrener Chip Kelly. McCoy ble utvalgt til sitt femte Pro Bowl 20. desember 2016. Han avsluttet 2016-sesongen med 1 267 yards på 234 forsøk med 13 touchdowns på løp. Han ble rangert som #27 på NFL Top 100 Players of 2017. Sammen med quarterback Tyrod Taylor og reserve running back Mike Gillislee hjalp McCoy Buffalo til å lede NFL i yards på løp for andre år på rad.
2017-sesongen
I sesongåpningen 10. september hadde McCoy 159 yards (110 på løp og 49 fra pasninger) fra scrimmage i en 21–12 seier over New York Jets. I løpet av kampen nådde McCoy 12 000 yards fra scrimmage, den sjette aktive spilleren til å nå milepælen og en av kun 60 til å ha oppnådd det noensinne. Til tross for noe motgang som en del av Rick Dennisons angrep i begynnelsen av sesongen hadde McCoy gode kamper mot Tampa Bay Buccaneers, Oakland Raiders og Los Angeles Chargers. Under en snøstorm i uke 14 mot Indianapolis Colts løp McCoy for 156 yards og sikret en kampvinnende touchdown på overtid, og nådde 1 000 yards på løp i sesongen i løpet av kampen.
Under en kamp mot Miami Dolphin 17. desember ble han den 30. spilleren i NFLs historie til å nå 10 000 yards på løp. På playet hvor han nådde 10 000 yards ble han taklet av Kiko Alonso, som var spilleren han ble byttet mot da han ble sendt til Bills. Den 19. desember ble McCoy utvalgt til sitt sjette Pro Bowl. Bills avsluttet seriespillet 9–7 og nådde sluttspillet som sjette seed. I wildcard-runden mot Jacksonville Jaguars hadde McCoy 75 yards på løp og 44 fra pasninger mens Bills tapte 10–3. Han ble rangert som #30 på NFL Top 100 Players of 2018.
2018-sesongen
Til tross for en kaotisk offseason ble McCoy utpekt til lagkapten i forkant av -sesongen. McCoy og Bills slet tidlig i sesongen, tildels som et resultat av en angrepsrekke uten videre mye erfaring, tildels som et resultat av flere skader. I de ni første kampene i sesongen fikk McCoy ballen 85 ganger på bakken for 267 yards, og 23 gjennom luften for 186 yards, mens Bills gikk 2–7. McCoy hadde sin beste kamp i sesongen mot New York Jets i uke 10, da han løp for 113 yards og to touchdowns i en 41–10 seier. McCoy avsluttet sesongen med kun 514 yards på løp, tre touchdowns og 3,2 yards per løp, hans svakeste sesongresultater i sin karriere. Bills' general manager Brandon Beane erklærte allikevel etter sesongen at han hadde troen på McCoy, og at han hadde lyst til å beholde ham ut den gjeldende kontrakten.
2019-sesongen
McCoy ble kuttet fra spillerstallen 31. august 2019.
Kansas City Chiefs
McCoy signerte en ettårig kontrakt verdt $3 millioner med $1 million i insentiver med Kansas City Chiefs 31. august 2019, og ble dermed gjenforent med sin tidligere hovedtrener med Eagles Andy Reid og tidligere lagkamerate med Bills Sammy Watkins. I uke 1 løp McCoy for 81 yards på 10 forsøk mot Jacksonville Jaguars, og tok også imot en pasning for 12 yards. I uke 3 mot Baltimore Ravens løp McCoy for 54 yards og en touchdown på åtte forsøk, og tok imot tre pasninger for 26 yards og en touchdown i en 33–28 seier. McCoy ble brukt sporadisk av Chiefs gjennom sesongen som erstatning for Damien Williams og Darrell Williams, og hovedtrener Reid valgte ofte å holde en aldrende McCoy på benken. Han avsluttet seriespillet med 465 yards og fire touchdowns på 101 løp, og tok også imot 28 pasninger for 181 yards og en touchdown. I sluttspillet fikk han kun spilt ett snap, mens laget gikk videre til å vinne Super Bowl LIV.
I treni di Tozeur
Eurovision Song Contest
Den italienske kringkasteren Rai valgte sangen til å representere Italia i Eurovision Song Contest 1984 i Luxembourg. Bidraget var det 18. og nest siste bidraget ut på scenen og var på forhånd blant favorittene til å vinne finalen. I avstemningen fikk imidlertid sangen bare 70 poeng og endte på en delt femteplass sammen med Belgia.
Kelime Çetinkaya
Kelime Aydın Çetinkaya (født 15. juni 1982) er en tyrkisk langrennsløper.
Hun debuterte i verdenscupen i langrenn 12. mars 2004, og hennes beste individuelle verdenscup-plassering er en 46.-plass i sprint fristil fra 2004.
Çetinkaya representerte Tyrkia under Vinter-OL 2002, 2006 og 2010.
OL-resultater
Salt Lake City 2002
Torino 2006
Vancouver 2010
I treni di Tozeur
Eurovision Song Contest
Tross femteplassen fikk «I treni di Tozeur» stor kommersiell suksess i Europa. Singelen nådde hitlistene i flere land, også i hjemlandet Italia.
LeSean McCoy
Kansas City Chiefs
I løpet av 2010-årene hadde LeSean flest yards på løp i ligaen, med 10 434.
Alexandra Hober
Alexandra Hober (født 22. juli 1974) er en italiensk terrengsyklist.
LeSean McCoy
Tampa Bay Buccaneers
Den 30. juli 2020 signerte McCoy en 1-årig avtale med Tampa Bay Buccaneers. Han fikk sin debut for Buccaneers 13. september, i et 34–23 tap mot New Orleans Saints Han tok imot én pasning for 2 yards. McCoy fikk begrenset spilletid i løpet av sesongen som et resultat av lagets solide backfield, bestående blant annet av Ronald Jones II, Leonard Fournette og Ke'Shawn Vaughn. I løpet av sesongen hadde han ti løp for 31 yards og 15 mottakelser for 101 yards i løpet av ti kamper. Han vant sitt andre Super Bowl, LV, mot sitt forrige lag.
Den 1. oktober 2021 pensjonerte McCoy seg etter å ha signert en seremoniell kontrakt med Eagles.
Spillestil
McCoy bli kategorisert som en "scat back" og er kjent for evnen til å unngå motspillere og være kjapp til å endre retning. Han løper ofte i en "øst-vest"-stil, lignende Hall of Famer Barry Sanders, som McCoy idoliserte som ung. McCoys stil har latt ham unngå de harde taklingene "power backs" opplever, og har derfor mulighet for en lengre periode som aktiv spiller i ligaen.
Sluttspill
Kilde:
Privatliv
McCoys bror, LeRon McCoy, er en tidligere wide receiver som spilte for Arizona Cardinals. McCoy har en sønn, LeSean Jr, og en datter.
I august 2012 ble McCoy en partner og investor i selskapet BodyArmor SuperDrink.
Den 28. november 2012 var McCoy temaet i E:60-episoden «The Real McCoy». Intervjuet ble utført av ESPNs Lisa Salters, og dreier seg i hovedsak om McCoy's karriere i high school og ankelproblemene hans.
McCoy har bodd i Marlton i Evesham Township i New Jersey. Etter at han ble byttet fra Eagles til Bills ble det rapportert at McCoy til å begynne med ikke hadde lyst til å flytte fra Philadelphia til Buffalo, men han ble eventuelt forelsket i byen og lagets tilhengere. Han skrev et takkebrev til Bills' tilhengere i The Players' Tribune etter å ha sett hvor entusiastiske de var, især etter at Bills' endelig avsluttet en 17-årig sluttspilltørke.
I 2017 kommenterte han at Colin Kaepernick, som var kjent for å ha startet spillerprotesten under nasjonalsangen, "was not worth the distraction" da han ble spurt om hvorfor han ikke var i noen av lagenes spillerstall. Etter at president Donald Trump kommenterte at NFL-spillere som knelte under nasjonalsangen burde få sparken begynte McCoy selv å delta i protesten, blant annet ved å fortsette å strekke ut under nasjonalsangen før en kamp mot Denver Broncos 24. september. McCoy forsvarte sine og lagkameratenes handlinger ved å si at selv om nasjonalsangen og flagget betydde mye for ham og hans lagkamerater kunne han ikke "stand and support something when the leader of this country is acting like a jerk." Bills-spillerne hadde i forkant diskutert hvordan de skulle reagere på Trumps kommentarer.
Kontroverser
I mai 2013 ble McCoy saksøkt av en kvinne under aliaset "Mary Roe" på en festbuss. Roe vitnet at McCoy hadde ydmyket henne og 15 andre kvinner ved å sprute drikke på dem før han kastet Roe ut av kjøretøyet. McCoys advokat, Andrew Smith Esq., svarrte at "There are no criminal charges pending and no probable cause was ever found," og påstod at anklageren kun var ute etter McCoys penger. Roe søkte en erstatning på $50 000 for "assault and battery, intentional infliction of emotional distress, false imprisonment and negligence".
I september 2014 ble McCoy kritisert for å ha gitt $0,20 i tips i en PYT-restaurant i Philadelphia. McCoy kommenterte at han hadde gitt så lite i tips på grunn av dårlig service. Den 9. september 2014 svarte eieren at McCoy hadde vært "verbally abusive" og sagt "derogatory comments about women."
Etter å ha tweetet spoilere for filmen Avengers: Endgame like etter å ha sett den i april 2019, sendte flere tilhengere krav om at Bills skulle avslutte kontrakten hans, mens andre uttrykte ønsker om at McCoy skulle skade seg. Senere, i et intervju på Good Morning Football, beskrev McCoy dette som den verste avgjørelsen i sitt liv.
Anklager om vold i hjemmet
Den 10. juli 2018 ble det lagt ut et innlegg på Instagram som anklaget McCoy for å ha slått en kvinne, sin sønn, sin hund og at han brukte steroider. Innlegget ble slettet etter kort tid, og McCoy fornektet alle anklagene i en pressemelding han senere postet hvor han sa at "not had any direct contact with any of the people involved in months." Buffalo Bills svarte i et innlegg på Twitter at "We have spoken to LeSean McCoy and have been in contact with the National Football League. We will continue to gather information." Kvinnen det dreiet seg om var McCoys tidligere kjæreste, Delicia Cordon, som han ifølge politirapporter hadde hatt et urolig forhold med. Saksdokumenter avslørte at McCoy hadde over en lengre perode prøvd å få Cordon utvist fra et hus han eide i Milton i Georgia, og var bekymret for at hun kunne komme med falske anklager om vold i hjemmet. Cordon ble ranet og overfalt i sitt hjem av en masket overfallsmann 10. juli, som var samme dag som hun skulle delta på en høring i saken hvor McCoy prøvde å få henne utvist av huset. Overfallsmannen stjal smykker som Cordon påstod at McCoy hadde gitt til henne i gave.
Vardø skole (Engelsvika)
Vardø skole – Avdeling Engelsvika er en norsk offentlig grunnskole i Vardø kommune, Finnmark fylke. Den har 95 elever i 5 skoleklasser, disse er fordelt på klassetrinn fra første til syvende.
Skolen ledes av rektor Nina Martinsen.
Pilten
Pilten (Piltene) ligger ved Ventspils i det vestlige Latvia og fikk byrettigheter i 1917. Byen hadde 1,076 innbyggere i 2011.
Pilten oppsto på 1200-tallet omkring en borg bygget av Valdemar II av Danmark og ble senere hovedstaden i Kurland bispedømme. Byen var også den dansk-norske prins Magnus' siste domisil i det 16. århundre som biskop og konge av Kurland.
Adam Wiercioch
Adam Andrzej Wiercioch (født 1. november 1980) er en polsk, profesjonell fekter, som fekter i klassen kårde. Han representerte Polen under Sommer-OL 2008 i Beijing, der han tok sølv i lagkonkurransen.
Kantornes
Kantornes er ei grend i Balsfjord kommune i Troms og Finnmark. Den ligger på østsida av Balsfjorden, rundt 3 kilometer vest for Laksvatn.
Europavei 8 passerer gjennom bygda. Fra Kantornes går også Fv294 videre nordvestover langs østsida av Balsfjorden.
Bayswater
Bayswater er et område innenfor City of Westminster og Kensington and Chelsea i det sentrale London. Det er tettbygd strøk lokalisert 4 km vest-nordvest for Charing Cross som grenser i nord til Kensington Gardens. I henhold til folketellingen av 2011 har stedet og valgkretsen Westminster en befolkning på 10 300 innbyggere.
Uvira
Uvira er en by, et samfunn-ledelse og et område i provinsen Sør-Kivu i Den demokratiske republikken Kongo. Hun er den viktigste byen i høvdingerike-Bavira fellesskap av mennesker, ledet sedvane Mwami Lwegeleza III samtidig hovedstaden i området som bærer samme navn.
Bayswater
Området har en svært blandet befolkning, med arabere, amerikanere, grekere, kinesere og brasilianere som noen av de største gruppene. I tillegg har det en av Londons høyeste konsentrasjoner av hoteller, noe som tilsammen gir Bayswater et svært internasjonalt preg. Ikke minst ser man dette på Queensway, hvor restauranter og butikker representerer et stort antall nasjonaliteter. Befolkningstettheten er omkring 17 500 pr. km².
Arkitekturmessig domineres Bayswater at bygårder fra i viktoriansk stil, hvorav de fleste er delt opp i leiligheter. Det er også enkelte gårder fra mellomkrigstiden, og en stort leilighetskompleks med 800 enheter, Hallfield Estate, som drives av bydelen. Det finnes også noen små beplantede plasser.
Blant kjente personer fra Bayswater er Winston Churchill, J.M. Barrie og Alexander Fleming.
Historie
Da Domesday Book ble nedtegnet i 1086 tilhørte området Westminster Abbey. Den største leietageren var en Bainiardus, som antagelig er identisk med normanneren som gav sitt navn til Baynard's Castle. Hans navn forble knyttet til stedet, og i et dokument fra 1653 beskrives det almenningen ved Paddington som beliggende «nær stedet som vanligvis kalles Baynard's Watering». I 1720 hadde navnet blitt til Bear's Watering, og senere har dette blitt trukket enda mer sammen til Bayswater.
Kollektivtransport
Nærmeste undergrunnsstasjoner er:
Dicronocephalus bowringi
Dicronocephalus bowringi er en bille som hører til gruppen gullbasser (Cetoniinae) i gruppen skarabider (Scarabaeoidea).
Uvira
Det var åstad for mange forstyrrelser i første og andre krigen i Kongo. Uvira ligger på 03 ° 26 S 29 ° 08 E og ved nordenden av Tanganyikasjøen. Det var en viktig havn Uvira Kalundu som koblet byen Kalemie, nord i Katanga-provinsen og byen Kigoma i Tanzania. Byen er 120 km fra byen Bukavu, hovedstaden i Sør-Kivu, 60 km fra territoriet til Fizi og 15km fra byen Bujumbura, hovedstaden i Burundi. På grunn av sin beliggenhet, er Uvira byen ofte offer for kriger som starter der og har ødelagt alt, både infrastruktur og sosio-økonomiske, og at ingenting er, spesielt i små byer og landsbyer at rundt Uvira i øst av republikken.
Dicronocephalus bowringi
Utseende
En middelsstor (23-30 millimeter), grågult bestøvet gullbasse, bunnfargen er svart, men dette er vanligvis bare synlig i et par smale lengdestriper på pronotum (når ikke til bakkanten), på scutellum og et par flekker på dekkvingene. Kroppen er tett dekket med matt bestøvning. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner) med to blanke, svarte lengdestriper. Dekkvingene har en krum, svart strek på "skuldrene". Beina, særlig forbeina, er lange. På beina er lårene og leggene på forbeina svarte, de øvrige leddene rødlige.
Levevis
Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.
Utbredelse
Arten er utbredt i Kina (Sichuan).
Systematisk plassering
Navnet har vanligvis vært stavet Dicranocephalus, men dette navnet er opptatt av tegeslekten Dicranocephalus Hahn, 1826 (Coreidae). Arten blir ofte plassert som en underart av Dicronocephalus wallichi.
Judo under Sommer-OL 2012 – 81 kg menn
Herrenes judo – 81 kg under Sommer-OL 2012 i London vil finne sted den 31. juli på ExCeL London.
Kenia Rodríguez
Kenia Rodríguez (født 2. mars 1973) er en cubansk judoka.
Hun representerte Cuba under Sommer-OL 2000 i Sydney, der hun ble utslått i åttendedelsfinalen.
Palm Towers
Palm Towers er to tvillingskyskrapere i West Bay i Doha i Qatar. Begge er 245 meter høye, har 57 etasjer og inneholder leiligheter. De ble påbegynt i 2006 og sto ferdig i 2010. Bygningenes fasader er av glass.
The Masters Tournament 1940
The Masters Tournament 1940 ble arrangert på Augusta National Golf Club i Augusta, Georgia i USA i 1940.
Ungarn under Vinter-OL 2010
Ungarn under Vinter-OL 2010. 15 sportsutøvere fra Ungarn deltok under Vinter-OL 2010 i Vancouver i Britisk Columbia i Canada 12. til 28. februar 2010.
Annika Strandhäll
Annika Strandhäll (født 30. april 1975 i Göteborg) er en svensk fagforeningskvinne og politiker som representerer Socialdemokraterna.
Hun var statsråd og leder av Sosialdepartementet fra 2014 til 2019, trygdeminister (socialförsäkringsminister) fra 2014 til 2017 og i 2019, og hun var sosialminister fra 2017 til 2019.
Valfjorden (Måsøy)
Valfjorden er en fjord på vestsiden av Rolvsøya i Måsøy kommune i Finnmark. Fjorden har innløp mellom Skarvodden i nord og Rossvikskjeret i sør og strekker seg fem kilometer østover til Valfjordbotn i enden av fjorden.
Valfjorden er 46 meter på det dypeste, helt ytterst i fjorden.
Det er bare bosetninger innerst i fjorden rundt Valfjordbotn. Her ligger blant annet Sørkjosen på sørsiden.
Alges Maasikmets
Alges Maasikmets (født 18. august 1968) er en estisk terrengsyklist.
Maldivene under Sommer-OL for ungdom 2010
Maldivene deltok under Sommer-OL for ungdom 2010 fra 14. til 26. august 2010 i Singapore. Troppen bestod av fire utøvere.
Ji Kyong-sun
Ji Kyong-sun (født 28. desember 1975) er en nordkoreansk judoka.
Hun representerte Nord-Korea under Sommer-OL 2000 i Sydney, der hun ble utslått i åttendedelsfinalen.
Skamtinden
Skamtinden er en fjelltopp i Tromsø kommune i Troms og Finnmark. Den ligger ytterst på nordlig side av Ersfjorden mot Rekvik. Det har en høyde på 882 meter over havet.
Percy Harvin
William Percival Harvin III (født 28. mai 1988 i Chesapeake i Virginia) er en tidligere amerikansk fotball wide receiver. Han spilte college football for Florida Gators da laget vant den nasjonale tittelen i 2006 og 2008, og ble draftet av National Football Leagues (NFL) Minnesota Vikings i første runde av NFL Draft 2009. Harvin spilte også for Seattle Seahawks, New York Jets og Buffalo Bills. Han ble utpekt til Associated Press Offensive Rookie of the Year i 2009 og vant Super Bowl XLVIII med Seahawks i 2013 mot Denver Broncos. Han spilte også amerikansk fotball i high school, for Landstown High School i Virginia Beach, hvor laget hans vant delstatstittelen i 2004.
Karriere i high school
På Landstown High School i Virginia Beach, ble Harvin anerkjent for sin hastighet (4,32 sekunder på 40-yard som freshamn) og sin evne til å løpe fra folk lenger ned på banen. Da han var sophomore i 2003 la Landstown Eagle på andreplass i amerikanskfotball i delstatens Group AAA. Året etter ledet Harvin Eagles' lag til et perfekt seriespillresultat, 14–0, og delstatstittelen i Virginia High School League (VHSL) Group AAA Division 6. I tittelkampen mot James Robinson High School hadde Harvin totalt 476 yards på løp, mottakelser, kick returns og interception returns, og han scoret fem touchdowns i kampen som Eagles vant 47–20. I 2005 avsluttet Landstown sesongen 13–1 etter å ha tapt tittelkampen 28–7 mot Oakton High School fra Vienna, Virginia. Etter sin imponerende karriere i high school deltok Harvin i U.S. Army All-American Bowl i 2006. Han viste også talent i basketball, og hjalp blant annet skolelaget til et sesongresultat på 33–6 og en andreplass i kampen om delstatstittelen i VHSL AAA i 2005.
Etter å ha blitt utpekt til National Junior Player of the Year i 2005 ble Harvin en av de mest ettertraktede high school-spillerne i landet. Rivals.com rangerte han som nummer en i landet og Scout.com rangerte han som den nest beste mottakeren i landet.
Til tross for sine prestasjoner var ikke Harvins idrettskarriere i high school plettfri. Han ble suspendert i en kamp tidlig i sin junior-sesong for usportslig opptreden. Som senior ble han suspendert i seriespillets to siste kamper etter å ha vært i kontakt med en dommer og brukt upassende språk under en kamp mot First Colonial High School. I basketball var Harvin og en spiller fra Green Run High School involvert i en krangel som førte til at dommerne stanset kampen før den var over. Dette, kombinert med tidligere hendelser, førte til at Harvin ble suspendert fra å konkurrere av VHSL.
Til tross for disse problemene er Harvin rangert som en av de beste high school-utøverne fra Hampton Roads-området. Han scoret 77 touchdowns i sin karriere, og stod for flere poeng enn noen annen spiller i South Hampton Roads'historie, og ledet Landstown High School til tre tittelkamper i amerikansk fotball i Group AAA Division 6 på rad. SOm junior ledet han skolens basketballag til delstatsfinalen, og han ble den første utøveren siden 1936 til å vinne fem gullmedaljer under delstatsstevnet i friidrett. Til tross for at han tidligere hadde sagt flere ganger at han ville gå på Florida State University annonserte Harvin 19. desember 2005 sine planer om å gå på University of Florida, og takket nei til tilbud fra Florida State, University of Miami (FL), University of Michigan og University of Southern California.
Friidrett
Da Harvin var 12 år gammel i 2000 var han med på stafettlaget som vant den nasjonale tittelen i 4×100 meter i aldersgruppen 11–12 år. Harrison var også en utmerket sprinter ved Landstown High School. Han ble den første utøveren på 69 år til å vinne fem delstatstitler under Virginia Class AAA-stevnet i 2005, hvor han vant 100 meter med en tid på 10,69, 200 meter med en tid på 21,59 sekunder, lengdehopp med et hopp på 7,15 meter, og tresteg med et hopp på 14,5 meter. Han vant innendørstittelen i tresteg under i Virginia Class III i 2005 med et hopp på 14,7 meter. Han vant også delstatstittelen i lengdehopp i 2004 med et hopp på 7,14 meter. Etter en rekke hendelser ble Harvin derimot suspendert fra deltakelse i Virginia High School League (VHSL). Dette hindret ham i å delta i det innendørs friidrettsstevnet ved George Mason University samme år.
Harvins personlige rekorder er 10,43 sekunder på 100 meter, 21,19 sekunder på 200 meter og 7,4 meter i lengdehopp.
Karriere i college
Harvin tok imot et idrettsstipend ved University of Florida i Gainesville, Florida, Hvor han spilte for trener Urban Meyers Florida Gators fra 2006 til 2008. Harvin hadde umiddelbar effekt på Gators i sin freshman-sesong i 2006, og var en viktig angrepsspiller i Gators' mesterskapssesong i 2008.
Freshman-sesongen
Harvins debut for Florida Gators kom 2. september 2006 mot Southern Mississippi Golden Eagles. Harvin var en dual threat som spilte både som running back og wide receiver. Han tok imot tre pasninger for 33 yards og løp ballen fire ganger for 58 yards, flest på laget. Hans andre kamp kom 9. september mot Central Florida Golden Knights, hvor han tok imot fire pasninger for 99 yards, inkludert en 58-yard touchdownpasning. Han hadde også 11 yards på to løp. I sesongens tredje og fjerde kamp fikk Harvin mindre spilletid. Mot Tennessee Volunteers tok han imot én pasning for 12 yards og hadde ett løp på 13 yards. Han ble skadet i andre kvarter og satt stort sett på benken ut kampen og under trening uken etter. Mot Kentucky Wildcats uken etter hadde Harvin kun ett løp for to yards. På grunn av skadene spilte ikke Harvin mot Alabama, og fikk bare begrenset spilletid mot LSU. Han var tilbake i spillerstallen før kampen mot Auburn og fortsatte med sitt varierte prestasjonsnivå med en 42 yard touchdown mot rivalene Florida State. I kampen mot Florida State pådro Harvin seg en nakkeskade, og måtte bæres av banen. Han var tilbake allerede neste uke for SEC Championship Game mot Arkansas Razorbacks, hvor han tok imot fem pasninger for 62 yards og en touchdown. Han fikk også ballen på løp seks ganger og ledet laget på bakken med 105 yards, inkludert et 67-yard touchdown løp. For sine prestasjoner i kampen ble Harvin utpekt til kampens MVP. Han avsluttet sesongen med en seier i BCS National Championship Game mot Ohio State Buckeyes. Harvin stilte opp som quarterback flere ganger i løpet av kampen, og spilte en rolle både på bakken og gjennom luften med 22 yards og en touchdown på løp, samt 60 mottatte yards fra pasninger. Til tross for at hans første sesong i college var preget av flere skader ble han utpekt til SEC College Freshman of the year.